El Catálogu de Biblioteques estrena páxina web ensin versión n’asturianu
#000001
La organización reclama a la Conseyería de Cultura, Turismu y Política Llingüística la presencia del idioma, comu mínimu n’igualdá de condiciones que’l castellán, l’inglés o el francés
#000002
Iniciativa pol Asturianu ta acabante de rexistrar una reclamación énte la Conseyería de Cultura, Turismu y Política Llingüística pola ausencia de la llingua asturiana nes opciones de consulta nel nuevu portal web del Catálogu de la Rede de Biblioteques d’Asturies, dependiente de la conseyería de Berta Piñán.
#000003
La asociación de reivindicación llingüística considera incomprensible que nuna iniciativa dependiente de la conseyería de Piñán nun tean presentes l’asturianu y l’eonaviego, pero sorprendentemente sí otres llingües como’l francés o l’inglés, amás del castellán.
#000004
Iniciativa pol Asturianu recuerda, una vegada más, que l’asturianu tien que tar presente en tola acción de gobiernu, pero nesti casu, esa situación s’agrava pola falta de compromisu llingüísticu de la propia Conseyería de Cultura y de Política Llingüística que choca, en materia llingüística, col Estatutu d’Autonomía y cola propia Llei 1/1998, de 23 de marzu, d’usu y promoción del bable/asturianu.
#000005
La organización esixe a la Conseyería de Cultura, Turismu y Política Llingüística la presencia del idioma n’igualdá de condiciones que’l castellán, l’inglés o el francés porque tener presente l’idioma nesta web ye una manera tamién de normalizar, visibilizar y faer presente a la llingua asturiana qu’amás nun supone un encarecimientu nel desarrollu de la ellaboración y diseñu del portal web.
#000006
Deixa unha resposta Cancelar a resposta
#000008
O teu enderezo electrónico non se publicará Os campos obrigatorios están marcados con *
#000009
Gardar o meu nome, correo electrónico e sitio web neste navegador para a próxima vez que faga un comentario.
#000010
Este sitio emprega Akismet para reducir o spam. Aprende como se procesan os datos dos teus comentarios.
#000012
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies.
#000016